Budget 2019 News: आम बजट में महिलाओं के लिए घोषणाएं - Budget 2016: Know, what declared for women | Navbharat Times
ELECTION_TOPBAND_1575821298688
Budget 2016: Know, what declared for women
आम बजट में महिलाओं के लिए घोषणाएं
वित्त मंत्री अरुण जेटली ने आम बजट में महिलाओं के लिए भी घोषणाएं की हैं। लोकसभा में...
एजेंसियां | Updated: 29 Feb 2016, 03:03:00 PM IST
वित्त मंत्री अरुण जेटली ने आम बजट में महिलाओं के लिए भी विभिन्न घोषणाएं कीं। लोकसभा में सोमवार को अपने बजट भाषण में उन्होंने बताया कि सरकार ने गरीब परिवारों की महिला सदस्यों के नाम से एलपीजी कनेक्शन उपलब्ध कराने का फैसला किया है।
इस एलपीजी कनेक्शन को उपलब्ध कराने की आरंभिक लागत पूरी करने के लिए इस साल के बजट में 2000 करोड़ रुपए की व्यवस्था की गई है। सरकार का अनुमान है कि इस योजना से चालू वर्ष के दौरान गरीबी रेखा से नीचे रहने वाले करीब 1.5 करोड़ परिवारों को लाभ मिलेगा।
सही बात है गरीबो और विकलांगों के लिये अच्छा बजट है
Virender Shukla
एलपीजी कनेक्शन देने की योजना कम से कम दो साल तक जारी रहेगी, ताकि इसके तहत पांच करोड़ बीपीएल परिवारों को शामिल किया जा सके। उन्होंने कहा कि इस योजना से पूरे देश में रसोई गैस की सर्वसुलभ कवरेज सुनिश्चित होगी और महिलाओं का सशक्तीकरण होगा और उनके स्वास्थ्य की भी रक्षा होगी। इससे खाना बनाने की आपूर्ति श्रृंखला में ग्रामीण लोगों को रोजगार भी उपलब्ध होंगे। इसके अलावा बजट में सामाजिक क्षेत्र के लिए अनेक नए उपाय शामिल हैं।
2.5 लाख अनुसूचित जाति/जनजाति और महिला उद्यमियों की भलाई के लिए 'स्टैंड अप इंडिया' की योजना की घोषणा की गई है। इसके अलावा वित्त मंत्री ने स्वेच्छा से एलपीजी गैस की सब्सिडी छोड़ने वाले परिवारों की प्रंशसा करते हुए उनका आभार व्यक्त किया। उन्होंने कहा कि अनुसूचित जाति/जनजाति के उद्यमियों को सहायता उपलब्ध कराने के लिए राष्ट्रीय अनुसूचित जाति/जनजाति केंद्र स्थापित किया जाएगा।
Web Title Budget 2016: Know, what declared for women(News in Hindi from Navbharat Times , TIL Network)
और जानें:महिलाएंबजट 2016आम बजटअरुण जेटलीbudget news Newsbudget news News in Hindibudget news Latest Newsbudget news Headlinesमुख्य खबरें समाचार